als_Latn dik_Latn sag_Latn
Mund të konsiderohet si "Love Story" e vitit për shkak të vëmendjes së madhe mediatike, që i ëhstë kushtuar lidhjes mbi 1-vjeçare të Shkëlzen Berishës dhe moderatores televizive, 24-vjeçares Armina Mevlanit.
Pak kohë pas publikimit të një fotoje ku çifti i të dashuruarve darkonin në një restorant në Tiranë, mediat apo rrjetet sociale rendnin të bënin lajm çdo foto që Armina publiknte në rrjetet sociale, apo çdo status, gjithmonë të interpretuar në kontekstin e ecurisë së kësaj lidhjeje kaq shumë të komentuar. Por edhe pse kjo foto ishte e para e shkrepur në një mjedis publik, çifti deri më tani janë kujdesur të jenë sa më diskretë në marrëdhënien e tyre, duke mos ndarë të paktën personalisht asnjë foto në profilet zyrtar në rrjetet sociale.
Dhe, pas publikimit të një fotoje simbolike në Instagram nga Armina, ku dy partnerët kishin fotografuar vetëm duart e tyre, për herë të parë është Shkëlzeni ai që hedh një hap ndryshe në deklaimin e lidhjes.
Mbrëmë në orët e vona, djali i ish-Kryeministrit ka postuar në profilin e tij zyrtar në "Facebook" një foto pushimesh me Arminën, foto që e ka shoqëruar me diçiturën "With My Love" ("Me dashurinë time"). Menjëherë kësaj fotoje të shoqëruar me një deklaratë të bukur i është përgjigjur vetë Armina, e cila ka postuar poshtë saj këngën e tyre të dashurisë, "Lovesong" të "The Cure", ku më shumë se titulli duket se marrin kuptim vargjet, mes të cilave përsëritet vargu "I will always love you" (Do të të dua përgjithmonë", premtimi që Armina i bën atij.
Fotoja thuhet se është shkrepur në jug të vendit, këtë verë, ndërsa ata kanë qënë të dy me pushime. Çifti ka përzgjedhur foton më të bukur, ku pozojnë shumë spontanisht me njëri-tjetrin, për ta ndarë me miqtë e tyre. Sipas burimeve tona, kjo ka qënë vera e parë që Shkëlzeni dhe Armina kanë kaluar pushimet brenda Shqipërisë, pasi për t'i shpëtuar kuriozitetit këtu kanë zgjehdur të udhëtojnë jashtë vendit.
Këtë moment intim nga jeta e tyre ata kanë vendosur ta ndajnë me miqtë këto ditë, ndërsa ndodhen në qytetin e dashurisë, Paris, për të ndjekur nga afër Javën e Modës në kryeqytetin francez.
Burimi: Suplementi Panorama Plus
als_Latn als_Latn als_Latn als_Latn als_Latn als_Latn oci_Latn